
Detailplaneeringu algatamine ja keskkonnamõju strateegilise hindamise algatamata jätmine


OÜ URBAN MANAGEMENT (registrikood 11114853) esitas Lääne-Harju Vallavalitsusele taotluse (registreeritud 16.01.2026 nr 6-2/80) detailplaneeringu algatamiseks Lääne-Harju vallas Laulasmaa külas Kalda tee 1(katastritunnus 29501:001:0202), Kalda tee 3 (katastritunnus 29501:001:0203, Kalda tee 5 (katastritunnus 29501:001:0204) elamumaa ja Kloogaranna tee 33 (katastritunnus 29501:001:0206) tootmismaa katastriüksustel. Planeeringuala pindala koos lähialaga on 19476.0 m².

Planeeritav ala asub Laulasmaa külas Tallinna-Rannamõisa-Kloogaranna tee (teeregistri nr 11390) vahetus naabruses. Planeeritav ala piirneb põhjas Kellasalu tee (katastritunnus 29501:001:0155) elamumaa, idas 11390 Tallinn-Rannamõisa-Kloogaranna tee (katastritunnus 29501:007:0416) transpordimaa, lõunas Kloogaranna tee 29 (katastritunnus 29501:007:0990) ja läänes Lohusalu tee 6 (katastritunnus 29501:001:0215) ärimaa, läänes Lohusalu tee 8 // Allika (katastritunnus 29501:001:0700), Kaldaveere tee 2 (katastritunnus 29501:001:0052), Kaldaveere tee 6 (katastritunnus 29501:001:0050) , Kaldaveere tee 8 // Tamme (katastritunnus 29501:001:0046) Kaldaveere tee 10 (	29501:001:0280), Kaldaveere tee 12 (katastritunnus 29501:001:0041) elamumaa ja Kaldaveere tee 4 (katastritunnus 29501:001:0051) maatulundusmaa katastriüksustega. Planeeritav ala asub Keila vallavalitsuse 07.09.2006 korraldusega nr 993 kehtestatud Laulasmäe XXI detailplaneeringu alal. Laulasmäe XXI detailplaneeringu osas on pooleli kohtumenetlus detailplaneeringu õigustühiseks tunnistamise kohta. 

Keila valla üldplaneeringu kohaselt asub planeeritav ala väikeelamute sihtotstarbega alal. Keila valla üldplaneeringu seletuskirjas ei ole sisustatud väikeelamu mõistet. 2006. a kehtestatud detailplaneeringuga määrati ehitusõigus korterelamutele. Keila valla üldplaneeringust tulenevalt võib olla tegemist üldplaneeringut muutva detailplaneeringuga, mille kehtestamise üle otsustab volikogu. Sellest lähtuvalt menetletakse käesolevat detailplaneeringut planeerimisseaduse § 142 alusel üldplaneeringu põhilahenduse muutmise ettepanekut sisaldava detailplaneeringuna. Sellise menetlusliku vormi valik on tehtud õigusselguse, menetluse läbipaistvuse, kaasamise ning kõigi puudutatud isikute õiguste võimalikult ulatuslikuks tagamiseks. 

Lääne-Harju Valla üldplaneeringu eelnõu kohaselt on planeeringuala juhtotstarve segafunktsiooniline ala, millel on lubatud korterelamud, majutus-, toitlustus-, büroo-, kaubandus-, teenindus, spordi-, meelelahutus- ja ühiskondlikud hooned, puhkealad ning teed ja väljakud.

Detailplaneeringu eesmärk on olemasolevate kruntide osaline ümberkruntimine, ehitusõiguse ja -tingimuste määramine, tehnovõrkude lahendamine, keskkonnakaitseliste abinõude ning vajalike kitsenduste määramine.
Planeerimisseaduse § 142 lõikele 1 punkti 3 kohaselt võib detailplaneering põhjendatud vajaduse korral sisaldada kehtestatud üldplaneeringu põhilahenduste muutmise ettepanekut. Kehtestatud üldplaneeringu põhilahenduse detailplaneeringuga muutmine on antud juhul muu kohaliku omavalitsuse üksuse hinnangul oluline või ulatuslik üldplaneeringu muutmine. 

Maa-ja Ruumiameti põhikaardi kitsenduste kaardi põhjal ulatuvad planeeringualale avaliku tee kaitsevöönd ja tehnovõrkudest tingitud kitsendused. Kalda tee 1 krundile ulatub Lohusalu tamme piiranguvööd. 

Planeeringuga lahendatakse ülesanded vastavalt planeerimisseaduse § 75 lõike 1 punktidele 18, 23 ja 29, § 126 lõike 1 punktidele 1–9, 11–12, 17 ja 20. Detailplaneeringu koostamisel täiendavate uuringute vajadus puudub.

Planeerimisseaduse § 142 lõikele 6 kohaselt tuleb üldplaneeringu põhilahenduse muutmise ettepanekut sisaldava detailplaneeringu koostamisel anda eelhinnang ja kaaluda keskkonnamõju strateegilise hindamise vajalikkust ja küsida asjaomaste asutuste seisukohti. Keskkonnamõju hindamise ja keskkonnajuhtimissüsteemi seaduse (edaspidi KeHJS) § 33 lõike 1 punktid 1–4 sätestavad juhud, kui tuleb viia läbi keskkonnamõju strateegiline hindamine (edaspidi KSH).

Kalda tee 1, Kalda tee 3, Kalda tee 5 ja Laulasmaa tee 33 katastriüksuste detailplaneeringuga kavandatav tegevus ei kuulu KeHJS § 6 lõikes 1 sätestatud olulise keskkonnamõjuga tegevuse hulka. KSH algatamist tuleb kaaluda ja anda sellekohane eelhinnang KeHJS § 33 lõikes 2 punktides 1–4 toodud juhtudel, muuhulgas kui detailplaneering teeb ettepaneku kehtestatud üldplaneeringu põhilahenduse muutmiseks.

Antud planeeringuga muudetakse Keila valla üldplaneeringu maakasutuse juhtotstarve korterelamu maaks. KeHJS § 33 lõike 2 alusel nimetatud strateegiliste planeerimisdokumentide koostamisel tuleb anda eelhinnang ja kaaluda KSH-d, lähtudes KeHJS § 33 lõigetes 4 ja 5 sätestatud kriteeriumidest ning § 33 lõike 6 kohaste asjaomaste asutuste seisukohtadest.

Keskkonnamõju strateegilise hindamise eelhinnang (lisa) on koostatud lähtudes KeHJSe § 33 lõigetes 4 ja 5 sätestatud kriteeriumidest ja § 33 lõike 6 kohaste asjaomaste asutuste seisukohtadest.

KeHJS § 33 lõike 6 kohaselt on KSH algatamise vajalikkuse kohta on küsitud xx.08.2026 kirjaga 
nr 6-2/xxxx arvamust Maa-ja Ruumiametilt, Keskkonnaametilt, Transpordiametilt ja Terviseametilt .

Lääne-Harju Vallavalitsusele teadaolevast informatsioonist ei kaasne planeeringuga kavandatud tegevustega olulist keskkonnamõju, mistõttu KSH algatamine ei ole eeldatavalt vajalik:

Keskkonnatingimustega arvestamine on võimalik planeerimisseaduse § 126 lõike 1 punktide 7, 8 ja 12 kohaselt planeeringumenetluse käigus.

Detailplaneeringu koostamise algataja, vastuvõtja ja koostamise korraldaja on Lääne-Harju Vallavalitsus , kehtestaja Lääne-Harju Vallavolikogu, (mõlema aadress Rae 38, Paldiski linn).

[bookmark: _Hlk123833385]Planeerimisseaduse § 4 lõike 21, § 9, 10 ja 12, § 128 lõigete 1, 4, 5, 6, 7, 8, 8¹, § 130 lõike 2 punkti 2, § 142 lõike 1 punkti 1 ja lõike 6, keskkonnamõju hindamise ja keskkonnajuhtimissüsteemi seaduse § 33 lõike 2 punkti 3, lõigete 3–6, § 35 lõigete 1, 3, 5, 6 ja 7 alusel 

[bookmark: _Hlk106712947]1. Algatada Keila valla üldplaneeringut muutev detailplaneering Lääne-Harju vallas Laulasmaa külas Kalda tee 1, Kalda tee 3, Kalda tee 5, Kloogaranna tee 33 katastriüksustel ja lähialal.

2. Jätta algatamata keskkonnamõju strateegiline hindamine punktis 1 määratud detailplaneeringul, kuna koostatud eelhinnangu (lisa 1) põhjal detailplaneeringul oluline keskkonnamõju puudub.

3. Kinnitada detailplaneeringu lähteseisukohad (lisa 2).

4. Volitada vallavanemat sõlmima huvitatud isikuga detailplaneeringu koostamise finantseerimise lepingut ja lepingule alla kirjutama.

5. Detaiplaneeringu koostaja väljavalimiseks viia läbi riigihanke menetlused. 

6. Detailplaneeringu algatamise ja keskkonnamõju strateegilise hindamise algatamata jätmise korraldusega on võimalik tutvuda alates xx.09.2026 Lääne-Harju Vallavalitsuse dokumendiregistris ja tööpäevadel Lääne-Harju Vallavalitsuses aadressil Rae 38, Paldiski linn.

7. Avaldada teade detailplaneeringu algatamisest 14 päeva jooksul Ametlikes Teadaannetes ja valla veebilehel ning 30 päeva jooksul algatamisest alates ajalehes Harju Elu ja Lääne-Harju Valla Lehes.

8. Lääne-Harju Vallavalitsusel teavitada detailplaneeringu koostamise algatamisest ja keskkonnamõju strateegilise hindamise algatamata jätmisest planeerimisseaduse § 127 lõikes 2 nimetatud isikuid ja asutusi ning KeHJS § 33 lõikes 6 nimetatud asutusi.

9. Korraldus jõustub teatavakstegemisest.

10. Korraldust on võimalik vaidlustada Tallinna Halduskohtus (Pärnu mnt 7, Tallinn) või esitada vaie Lääne-Harju Vallavolikogule 30 päeva jooksul otsuse teatavakstegemisest arvates.

